කටු මැටි බිත්තියෙන් වරිච්චි කරන ලද නිවස ගරාවැටී ඇත. උළු සෙවිලි කළ වහලය ද වසාදැමූ ජනෙල් දොරවල් ද සමගින් බිත්ති පුරා පරඬැල් වැටී ඒ අවට වනය විසින් ගිල ගැනීමට ඉතා ආසන්න බව අපි දුටුවෙමු. අතීතයේ මෙහි මිනිසුන් වාසය කරන තිබුණි. ඔවුන් තම කුඩා ග්‍රාමය තුළ හේන් ගොවිතැන කරමින් සතුටින් කල් ගෙවමින් සිටියා විය හැක. නමුත් දුෂ්කරතාවය උත්සන්න වනවිට වල්අලි ප්‍රහාර ඉඳහිට ලැබෙන විට තවදුරටත් එහි විසීමට ඔවුනට නොහැකි විය. එම නිසාම ඒ ගැමියන්ට ලංකාවේ කුඩාම ගම වන සේම අතිශය සුන්දර මිටියාවතක පිහිටි මෙම වල්පොලමුල්ල ග්‍රාමය හැරදමා යන්නට සිදුවුණි. මාස ගණනක් පරණ අලි වසුරු කිහිපයක් අපට දකින්නට හැකි වූ අතර තවත් අපිට සැරිසරන විට අප ළඟාවූයේ ලංකාවේ සුන්දරම ගොයම් යාය තිබූ ස්ථානයටයි. අතීතයේ අස්වැද්දූ මේ ගොයම අද නිහඬය. එය පිහිටියේ ලංකාවේ ලස්සනම ස්ථානයේ වග සංචාරකයකු ලෙස අපට කිව හැක. මන්දයත් කුඹුරු යාය නිමවන ඉසව්වේ හෙළ පිහිටියේ නකල්ස් රක්ෂිතයේ සුන්දරතම දර්ශන පථය සමගිනි.
වහලය සෙවිලි කර ඇත්තේ මොනවාද?
උළු